Baahubali: The Beginning

Sinopsis

Amarendra Baahubali adalah penyelamat terhadap masyarakat setempat di bandarnya dan penduduk memujanya seperti tuhan. Anak lelakinya, Shivudu, juga menjadi wira di bandar. Dia kemudian telah pulang ke kampung bagi menentang kejahatan. Filem epik dua bahagian ini akan membawa kita ke satu perjalanan mengenai cinta dan peperangan di zaman purba India.

Produksi

Baahubali adalah filem epik dua bahagian dari India yang diarahkan oleh SS Rajamouli. Bahagian pertama, Baahubali: The Beginning , telah dtayangkan pada 10 Julai 2015. Bahagian kedua, Baahubali: The Conclusion dijangka akan ditayangkan pada tahun 2016.

Perkembangan

Pada mulanya, Prabhas, Rana dan Anushka belajar cara pertempuran pedang, manakala Prabhas dan Rana belajar menunggang kuda. Kemudian, Madhan Karky telah dipilih untuk menulis dialog untuk versi Tamil. Pengarah SS Rajamouli berkata beliau mendapat ilham daripada epik Mahabharata dalam membuat Baahubali.
Poster pertama Baahubali telah dilancarkan pada awal Mei 2015.PM Satheesh adalah pereka bunyi filem. Mengenai pengalamannya dengan filem itu, beliau berkata "Baahubali adalah salah satu daripada sebilangan kecil filem dari India Selatan yang memberi kepentingan utama kepada bunyi rakaman.Rana menyatakan bahawa filem itu adalah tentang satu peperangan di antara dua saudara untuk mengawal Kerajaan Mahishmati

Pemilihan Pelakon

ana Daggubati telah dipilih untuk berlakon watak antagonis dalam filem ini. Manakala, Anushka menjadi pelakon pertama untuk berlakon lebih dari sekali dalam filem arahan S.S Rajamouli. Pelakon Sudeep telah dipilih untuk peranan kecil tetapi penting dalam filem ini.Pada 20 Disember 2013 kenyataan akhbar menyatakan bahawa Tamannaah akan menjadi heroin kedua filem ini dan menandakan kerjasama pertama dengan Rajamouli.

Penggambaran

Penggambaran filem itu bermula di Rock Gardens di Kurnool dari 6 Julai 2013. Pada akhir Ogos 2013, penggambaran filem ini berpindah ke Ramoji Film City di Hyderabad, di mana adegan utama lakonan pelakon utama dirakam. Jadual kedua filem itu berakhir pada 29 Ogos 2013.Manakala,jadual rakaman baru bermula di Hyderabad pada 17 Oktober 2013.

Pemasaran

Mahkota yang digunakan oleh watak Baahubali dalam filem itu telah dipamerkan di Comic Con, Hyderabad sebagai sebahagian daripada promosi filem itu. Sebuah acara cosplay telah diadakan di mana pemenang dipilih telah diberi peluang untuk melawat set filem itu. Unit filem ini juga melancarkan group WhatsApp untuk memberikan maklumat terkini mengenai filem itu kepada peminat.

Kutipan

Baahubali The Beginning berjaya mengutip lebih dari RM118 juta(AS$26.5 juta) di seluruh dunia pada hujung minggu pertama dari semua versi, kutipan yang keempat terbesar untuk mana-mana filem dari India.Selepas 6 minggu,Baahubali The Beginning telah kutip RM452 juta(AS$101.6 juta) daripada seluruh dunia iaitu lima kali ganda perbelanjaan filem iaitu RM89 juta(AS$20 juta).

India

Kutipan kasar filem ini pada hari pertama siaran ialah RM36 juta(AS$8 juta) dari keempat-empat versi (Telugu, Tamil, Malayalam dan Hindi).Selepas 6 minggu,filem ini telah mengutip RM396 juta(AS$89 juta) di India dan telah menjadi kutipan terbesar untuk filem yang dikeluarkan di India.

Luar Negara

Filem ini mengumpul sekitar RM16 juta(AS$3.5 juta) pada hari pertama dari pasaran antarabangsa. Di Amerika Syarikat dan Kanada, ia memperoleh RM6.7 juta(AS$1.5 juta) pada hari pembukaan dari 236 teater.
Filem ini dibuka di tempat kesembilan untuk hujung minggu, mengumpul sekitar RM17.8 juta(AS$4 juta) dengan purata setiap skrin daripada RM62,107(AS$15,148) di Amerika Syarikat. Filem ini disenaraikan dalam 10 kutipan tertinggi di Amerika Syarikat dan Kanada mengumpul RM20 juta(AS$4.5 juta) selama tiga hari.Kutipan akhir di Amerika Syarikat telah melebihi RM34.7 juta(AS$7.8 juta) dan kutipan akhir di negara luar telah melebihi RM58 juta(AS$13 juta).

Malaysia

Di Malaysia, filem ini dibuka di tempat kedua, dibelakang filem Terminator Genisys. Kutipan rasmi bagi filem ini mencapai RM3.8 juta(AS$850,000) selepas sebulan ditayang.